**Naziv projekta:**

Experience, Discover & Valorise Hidden Treasure Towns and Sites of Adriatic Area (Doživite, otkrijte i vrednujte skrivena blaga gradova i ostalih lokaliteta jadranskog područja)

**Prioritetna os:** 3. Okoliš i kulturna baština

**Trajanje projekta:** 1.1.2019. – 30.6.2021. (30 mjeseci)

**Vrijednost projekta:**

Ukupna vrijednost: 2.474.876,05 €

Proračun za Sveučilište u Zadru: 199.775,00 €

Bespovratna sredstva Europskog fonda za regionalni razvoj: 169.808,75 €

Sufinanciranje Europskog fonda za regionalni razvoj: 85%

**Program:**

Program prekogranične suradnje INTERREG V-A Italija –Hrvatska 2014.-2020.

**Opis projekta:**

Italija i Hrvatska prepune su malim gradovima bogate kulturne i prirodne baštine koje unatoč velikom potencijalu posjećuje mali broj turista. Glavni cilj projekta je povećati broj turista u skladu sa kulturnim i prirodnim potencijalom područja te smanjiti turističku sezonalnost obiju zemalja. Projektom se želi doprinijeti ravnomjernijem rasporedu turista te rasteretiti područja prevelike koncentracije turista smještena uglavnom na obali. Ova nepravilnost povezana je s nedostatkom adekvatnog lanca turističke ponude. Rezultati projekta su uspostava efikasnog turističkog sustava koji će lokalno stanovništvo usmjeriti na korištenje vlastitih sredstava i vještina te brendiranje novih destinacija. Boljim i učinkovitijim marketingom, te sudjelovanjem lokalnog stanovništva cilj će biti postignut, a turistički tokovi usmjereni na veći broj do danas skrivenih lokacija. Projektom se razvija strategija koja ne zahtjeva velika ulaganja i omogućuje održivo korištenje resursa. Projekt doprinosi ostvarivanju Prioritetne osi 3: Okoliš i kulturna baština; specifičnog cilja 3.1: Poboljšanje sustava zaštite i upravljanja kulturnom i prirodnom baštinom na održiv i prostorno uravnotežen razvoj.

**Partnerstvo:**

Nositelj projekta:

Razvojna agencija Ličko-senjske županije - LIRA

Partneri:

Sveučilište u Zadru (HR), Primorsko-goranska županija (HR), Razvojna agencija Karlovačke županije KARLA d.o.o. (HR), Zajednica općina Carnia (IT), Alma Mater Studiorum - Sveučilište u Bologni (IT), Sveučilište u Udinama (IT), Općina Rive d'Arcano (IT), Delta 2000 Societa Consortile a R.L. (IT), Općina Campobasso (IT), Nacionalni park Sasso Simone i Simoncello (IT), Konzorcijska tvrtka Terre del piacere (IT), općina Predappio (IT)

**Web stranica:**

http://www.italy-croatia.eu/